Daily View – P.M. – บล.กสิกรไทย
Daily View - P.M. - บล.กสิกรไทย ประจำวันที่ 30 มี.ค.60
30 มี.ค. 2560

Daily View – P.M. – บล.กสิกรไทย
Tactical Move
เดินเกมกลยุทธ์บ่าย
SET Index ปรับขึ้น 1.24 จุด (+0.08%) ปิดภาคเช้าที่ 1,576.21 จุด ด้วยมูลค่าการซื้อขาย 17,269.69 ลบ.
Most Positive Impact: PTTGC (+0.57 จุด), U (+0.57 จุด), SCC (+0.49 จุด)
Most Negative Impact: CPF (-0.39 จุด), AOT (-0.36 จุด), KBANK (-0.24 จุด)
แนวโน้มตลาดบ่าย
เช้านี้ตลาดไทยยังสามารถปิดบวกได้ อย่างไรก็ตาม ตลาดมีปริมาณการซื้อขายที่เบาบาง โดยต่ำกว่าระดับ 2 หมื่นล้านบาท มาเป็นวันที่ 7 ติดต่อกัน ซึ่งปริมาณการซื้อขายในภาคเช้านี้ที่ 1.73 หมื่นล้านบาท ถือว่ายังเฉลี่ยตั้งแต่ต้นปีค่อนข้างมากที่ 2.3 หมื่นล้านบาท ทั้งนี้กลุ่มที่หนุนตลาดในวันนี้ได้แก่ กลุ่มอสังหาฯ (+0.82 จุด) ตามด้วย กลุ่มวัสดุก่อสร้าง (+0.48 จุด) และกลุ่มปิโตรเคมี (+0.43 จุด)
ตลาดยังคงยืนได้เหนือระดับ 1,570 จุด ได้ หลังจากที่วานนี้ กนง. ได้มีมติคงดอกเบี้ยนโยบายไว้ที่ 1.5% อย่างเป็นเอกฉันท์ นอกจากนี้ กนง. ได้ปรับเพิ่มคาดการณ์อัตราการเติบโต GDP ปี 2560 ขึ้นเป็น 3.4% (จากเดิม 3.2%) ด้วยแรงหนุนจากการส่งออกที่ปรับดีขึ้น และคาดว่าอัตราการเติบโตของ GDP ปี 2561 จะอยู่ที่ 3.6% โดยมีแรงหนุนมาจากการฟื้นตัวของอุปสงค์ภายในประเทศ ดังนั้น เนื่องจากตลาดไทยยังไม่ได้มีปัจจัยลบอื่นๆ มากดดัน เราจึงมองว่า SET Index น่าจะยังคงประคองตัวเหนือระดับ 1,570 จุด
นอกจากนี้ เนื่องจากบาทยังมีแรงหนุนจาก Fund Flow ที่เข้ามายังตราสารหนี้ระยะยาว มองระยะสั้น SET ยังอยู่ในโทนผ่อนคลาย นักลงทุนต่างประเทศเข้าซื้อสุทธิต่อเนื่องมา 9 วันติดต่อกัน 9.35 พันล้านบาท ขณะที่ยังคงทำการ Rollover สถานะ Long ใน SET50 Futures ที่เปิดสะสมไว้มากว่า 1.9 แสนสัญญาณ โดยรวม 4 วันที่ผ่านมา ต่างชาติได้ Long สุทธิกว่า 7.6 พันสัญญา บ่งบอกว่านักลงทุนต่างประเทศยังคงมุมมองเชงบวกต่อตลาดในช่วงระยะ 3 เดือนข้างหน้า
กลยุทธ์การลงทุน: ในช่วง 1-2 สัปดาห์นี้ SET ยังมีแรงหนุนจาก Fund Flow ขาเข้าระยะสั้นๆ กลยุทธ์จึงยังคงเลือกกลุ่ม Big Cap เป็นหลักทั้ง BBL KTB SCB PTT PTTEP นอกนั้นยังถือหุ้นที่มีโอกาสเกิด Window Dressing CPF MINT CPN CPALL และกลุ่มหุ้นเติบโต KCE TKN MEGA CHG SAWAD มองกรอบของการเคลื่อนไหวในช่วงบ่ายที่ 1,572-1,580 จุด
หุ้นแนะนำ: CPF MINT SCB TISCO KCE SAWAD
หุ้นเก็งกำไรระยะสั้น: ถือ TISCO เป้าหมายทำกำไรที่ 74 บาทตัดขาดทุน 70 บาท
Alternative Trading:
SET50 Futures: สถานะ รอ Follow Long เมื่อ S50M17 ผ่าน 995 จุด เพื่อเป้าหมายทำกำไรที่ 1,007 จุด